பக்தன் காத்திருக்கிறேன் - ஏனைய கவிதைகள்

கலியிலே குவிந்திருக்கும் கூழாங்கல் கூட்டத்தில் 
 கதிரவன் எதிரிலும் ஜொலித்திடும் வைரமே 
 பொறுமையின் விலைகேட்கும் மதியிழிந்த மாந்தரிடை 
 பூமகளை தோற்கடிக்கும் பொறுமையின் சிகரமே 
 தந்நலம் புவியையே விழுங்கிவரும் தருணத்தில் 
  தப்பித்து, மழைபொழிய காரணமாய் இருப்பவளே 
 வஞ்சகங்கள் வழிமுறையாய் வடிவெடுத்த சூழலிலும் 
 நிலவளவும் களங்கங்கள் நெஞ்சம் பெறாதவளே 
 பலவண்ணக் கதிர்களால் ஓசோனே பொசுன்கினாலும் 
 குளிர்சேர்க்கும் சொற்களால் இதயத்தை நனைப்பவளே 
 அரிதாரச் சாயத்தில் அழகுதேடும் உலகத்தில் 
 உள்ளத்து நல்லழகால் ஒளிர்ந்திடும் முகவழகே 
 பாரெல்லாம் பகட்டாலே பாழாகிப் போனதென்று 
 உறவாட உள்ளங்கள் தேடுவதை நிறுத்தியபின் 
 தேடாமல் தெய்வத்தால் கைகாட்டப் பெற்றவளே 
 என்கண்கள் வழியாக என்மனம் வந்தவளே 
 காணாத புதையலை என்கண்கள் கண்டபின்னும் 
 புத்தனாய் நான்வாழ்ந்து பெறப்போகும் பயனென்ன? 
 இப்படியோர் தேவதையை இப்பிறப்பில் காண்பேனா? 
 காண்கின்ற ஆசையில் பலபிறவி எடுப்பேனா? 
 உச்சகட்ட வேதனையில் பக்தன் காத்திருக்க 
 வரம்தரவும் வாராமல் ஏன்இந்த சோதனையோ? 
 கலியிலே குவிந்திருக்கும் கூழாங்கல் கூட்டத்தில் 
 கதிரவன் எதிரிலும் ஜொலித்திடும் வைரமே 
 பொறுமையின் விலைகேட்கும் மதியிழிந்த மாந்தரிடை 
 பூமகளை தோற்கடிக்கும் பொறுமையின் சிகரமே 
 தந்நலம் புவியையே விழுங்கிவரும் தருணத்தில் 
  தப்பித்து, மழைபொழிய காரணமாய் இருப்பவளே 
 வஞ்சகங்கள் வழிமுறையாய் வடிவெடுத்த சூழலிலும் 
 நிலவளவும் களங்கங்கள் நெஞ்சம் பெறாதவளே 
 பலவண்ணக் கதிர்களால் ஓசோனே பொசுன்கினாலும் 
 குளிர்சேர்க்கும் சொற்களால் இதயத்தை நனைப்பவளே 
 அரிதாரச் சாயத்தில் அழகுதேடும் உலகத்தில் 
 உள்ளத்து நல்லழகால் ஒளிர்ந்திடும் முகவழகே 
 பாரெல்லாம் பகட்டாலே பாழாகிப் போனதென்று 
 உறவாட உள்ளங்கள் தேடுவதை நிறுத்தியபின் 
 தேடாமல் தெய்வத்தால் கைகாட்டப் பெற்றவளே 
 என்கண்கள் வழியாக என்மனம் வந்தவளே 
 காணாத புதையலை என்கண்கள் கண்டபின்னும் 
 புத்தனாய் நான்வாழ்ந்து பெறப்போகும் பயனென்ன? 
 இப்படியோர் தேவதையை இப்பிறப்பில் காண்பேனா? 
 காண்கின்ற ஆசையில் பலபிறவி எடுப்பேனா? 
 உச்சகட்ட வேதனையில் பக்தன் காத்திருக்க 
 வரம்தரவும் வாராமல் ஏன்இந்த சோதனையோ?